section_heading: Film
paragraph_text: Sljedeća scena prikazuje oznojenog mladog Pinka kako leži na krevetu, dok doktor i njegova majka pričaju o Pinkovoj prehladi. U ovoj sceni stih iz pjesme ("Is it just a waste of time") je zamijenjen stihom ("Mother, am I really dying"). Nakon što majka ugasi svjetlo, pojavljuju se sjene na stropu, podsjećajući na maske koje su nosili učenici za vrijeme pjesme "Another Brick in the Wall (Part II)". Prizor uplaši mladog Pinka, te se on odšulja u majčinu sobu u legne kod nje u krevet. Nakon toga slijedi scena pokazujući Pinka kako spava pritom dodirujući suprugino rame, nakon čega se supruga samo okrenula od njega u krevetu, naglašujući sve lošiji Pinkov seksualni život. Sljedeća scena ponovno prikazuje mladog Pinka kako trči svojoj majci u krevet, ali ovoga puta u krevetu nalazi osušeno truplo svog mrtvog oca kraj majke. Nakon te scene počinje Gilmourov solo na gitari, tada slijedi scena Pinkovog vjenčanja u matičnom uredu, nakon čega vidimo Pinka kako svira na klaviru dok njegova supruga pokuša privući pažnju. Kada vidi da Pink ne obraća pažnju na nju, zanemarena supruga napušta prostoriju a Pink nastavi svirati klavir. Kasnije ona nalazi utjehu i ljubav u aktivistu protiv nuklearnog naoružanja. Isti dan, Pink ne uspije dobiti na telefon svoju suprugu i legne u krevet. Kad pjesma završi Pink nazove suprugu ali javi mu se suprugin novi muškarac i poklopi slušalicu. Pink, shvateći što je učinio, Pink pušta slušalicu i spuže se uza zid.